ใครที่ชอบกินก๋วยเตี๋ยวไก่ตุ๋น ในชลบุรีอาจจะหากินยากซักหน่อย 
ไม่เหมือนข้าวต้มปลากับก๋วยเตี๋ยวหมูที่มีให้กินเยอะมาก 
อาจเป็นเพราะคนชลบุรีไม่ค่อยชอบกินก๋วยเตี๋ยวไก่ตุ๋น เลยทำให้ไม่ค่อยมีขาย
ถ้วในตัวเมืองชลเลยก็จะมีที่หน้าวัดอุทยานจะขายตอนเย็นๆ เจ้านั้นก็อร่อยใช้ได้ 
ที่มากินร้านนี้ ก็ตามมาจากรีวิว แต่ครั้งนี้ตามมาแบบไม่ได้คาดหวังอะไรมาก 
แต่ค่อนข้างจะผิดคาด ที่คิดไว้คงไม่เท่าไหร่ แต่เอาเข้าจริงก็อร่อย กินหมดชามได้อย่างสบายๆ
ทั้งๆที่ให้เยอะมาก รสชาติไม่ต้องปรุงอะไรมากใส่น้ำส้มกับพริกกินได้เลย เส้นลวกได้พอดีไม่นิ่มเกินไป น่องไก่นิ่มแต่ตัวไก่จะจืดไปหน่อย แต่น่องค่อนข้างใหญ่ น้ำซุปจะหอมผักชีฝรั่ง 
สำหรับคนที่ชอบกินก๋วยเตี๋ยวไก่ตุ๋น มาลองทานกันได้ ไม่ได้อร่อยมาก แต่อร่อยค่ะ
ที่สำคัญราคาถูกมาก 30 บาท 